[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "Pwrpas y Corfflu Cydsefyll Ewropeaidd, rhaglen sy\u2019n cael ei rhedeg gan Asiantaeth Genedlaethol y DU Erasmus+, yw cynorthwyo mudiadau a phobl ifanc i weithredu\u2019n gymdeithasol er mwyn cryfhau cymunedau ar draws Ewrop."}, {"text_idx": "#000010", "text": "Gall mudiadau ymgeisio am gyllid er mwyn cynnwys pobl ifanc rhwng 18 a 30 mlwydd oed fel gwirfoddolwyr mewn gweithgareddau sy\u2019n mynd i\u2019r afael a\u0302 materion cymdeithasol o bwys. Yn eu tro, bydd mudiadau\u2019n cynorthwyo\u2019u pobl ifanc i gaffael profiadau a chymwysterau defnyddiol ar gyfer eu datblygiad personol, addysgiadol, proffesiynol ac fel dinasyddion."}, {"text_idx": "#000013", "text": "Beth yw Prosiectau Gwirfoddoli ESC?"}, {"text_idx": "#000014", "text": "Mae Prosiectau Gwirfoddoli yn galluogi mudiadau i ehangu ar eu heffaith trwy groesawu gwirfoddolwyr neu anfon gwirfoddolwyr dramor. Mae recriwtio gwirfoddolwyr yn broses syml: mae gan y Corfflu Cydsefyll Ewropeaidd system barod, o\u2019r enw PASS, lle gallwch ddod o hyd i dros 230,000 o bobl ifanc ledled Ewrop sydd wedi cofrestru i ddod o hyd i gyfleoedd gyda mudiadau."}, {"text_idx": "#000017", "text": "Gall darparu ystod o weithgareddau gwirfoddoli ar gyfer gweithredu cymdeithasol ehangu ar ddarpariaeth a chynlluniau datblygu cymunedol eich mudiad a chynnig cyfle gwych i bobl ifanc sy\u2019n awyddus i wneud gwahaniaeth."}, {"text_idx": "#000018", "text": "Mae Clybiau Bechgyn a Merched Cymru wedi derbyn gwirfoddolwyr ESC i gefnogi eu pobl ifanc a rhyngweithio a\u0302 nhw ar nifer o bynciau a gweithgareddau. Mae Sylvie, dinesydd o Ffrainc, wedi bod yn gwirfoddoli gyda nhw ers mis Medi 2019 ac fe esboniodd (ym mis Tachwedd 2019):"}, {"text_idx": "#000019", "text": "\u2018Rydw i\u2019n gweithio gyda phlant rhwng 5 ac 15 mlwydd oed, ac mae\u2019r profiad yn wahanol bob tro. Rydw i wedi dechrau meithrin perthnasoedd gyda\u2019r plant, ac maen nhw\u2019n cadw golwg amdanaf i (yn y canolfannau ieuenctid).\u2019"}, {"text_idx": "#000020", "text": "Trwy ei phrofiad gwirfoddoli, gall Sylvie wella\u2019i chyfleoedd bywyd a rhagolygon cyflogaeth trwy ddysgu anffurfiol, datblygiad personol a dinasyddiaeth weithredol \u2013 er enghraifft, mae hi\u2019n gwella ei sgiliau iaith Saesneg."}, {"text_idx": "#000025", "text": "Gallwch hefyd wylio\u2019r fideo hwn sy\u2019n darparu trosolwg o Brosiectau Gwirfoddoli mewn llai na phum munud."}, {"text_idx": "#000029", "text": "Grwpiau ffocws ar gymorth i godi arian"}, {"text_idx": "#000034", "text": "Ymunwch a\u0302 ni ar y cyfryngau cymdeithasol"}]